Csillagkapu (televíziós sorozat)

A Csillagkapu (Stargate SG-1) az 1994-es Csillagkapu című filmen alapuló amerikai–kanadai televíziós sorozat. Középpontjában a csillagkapu nevű eszközök állnak, amelyek azonnali utazást tesznek lehetővé a világűr távoli pontjai között. A sorozat főhősei a CSK-1 nevű csapat tagjai, akik egy szigorúan titkos, amerikai katonai bázisról fedeznek fel más világokat a Földön talált kapu segítségével, és megvédik a bolygót a filmben bemutatott idegen fenyegetéssel szemben. Más sci-fi művekkel ellentétben, a Csillagkapu napjainkban játszódik, és főleg emberi civilizációkat mutat be.

A sorozat gyártója az MGM, a kanadai Vancouverben forgatták. Az első epizódot 1997. július 27-én sugározták a Showtime-on, ez a csatorna volt az első öt évad adója. A hatodik évadtól kezdve a sorozatot a Sci Fi Channel adta. 2005 októberében a csatorna bejelentette, hogy megrendelték a tizedik évadot, és ezzel a leghosszabb ideig futott sci-fi sorozat lett az amerikai televíziózás történetében, megelőzve az X-akták 9 évadját és 202 epizódját.

2006. augusztus 26-án bejelentették, hogy a sorozat nem fut tovább, a 11. évadot már nem rendelték meg. A továbbiakban DVD filmeket készítettek: a Stargate: The Ark of Truth a 9-10. szezon fő cselekményét, az Ori konfliktust zárta le, míg a Csillagkapu: Continuum egy önálló időutazásos történet.

Alaptörténet 

Az egyiptomi ásatásokon egy ismeretlen anyagból készült, nagyméretű, gyűrű alakú szerkezetet találtak. A második világháború alatt sikerül beindítani, és az egyik kutató átlép a gyűrűt kitöltő vízszerű anyagon, majd a gépezet leáll. A kísérletet kudarcnak minősítik, és felhagynak a próbálkozásokkal.

Az 1990-es években újra kezdik a kísérletet. Dr. Daniel Jackson fiatal archeológus megfejti a különös szimbólumokat a fedőköveken. Rájön, hogy az ábrák csillagképek és a gyűrűvel, amit csillagkapunak (Stargate) neveznek el, féregjáratokat indíthatnak más bolygókon lévő csillagkapukig.

Az amerikai kormány átküld egy különítményt a kapun, a tudóssal együtt. Az Abydos nevű bolygóra érkeznek, ahol egy barátságos emberi csoporttal, majd egy idegen lény, Ré vezette embercsoporttal találkoznak, utóbbiak megtámadják őket. Ré minden embert a szolgájának tekint, és elvárja, hogy istenítsék, azonban a Földről egy lázadás több ezer évvel ezelőtt elűzte; így aztán kezdettől ellenségként kezeli a földről érkezetteket. Ré legyőzése után (hajóját egy atombombával, amivel eredetileg a kaput kellett volna megsemmisíteni biztonsági vészhelyzet esetén, felrobbantják) a csapat visszatér a Földre. Mindenki úgy tudta, hogy az abydosi kapu megsemmisült.

A film és a sorozat között alapvető különbségek vannak. A filmben Rá/Ré egy (a később szereplő asgard nevű fajhoz némileg hasonló külsejű) idegen faj utolsó túlélője volt, aki úgy maradt életben, hogy átvette a hatalmat egy egyiptomi fiú teste felett 5000 évvel ezelőtt. Ezzel szemben a sorozat szerint Rá/Ré egy goa’uld nevű, kígyószerű, emberi testekben élősködő parazita faj egyik tagja volt.

Szereplők

A sorozatban szereplő fajok

A négy ősi faj 
 Asgard;
 Ősök;
 Nox;
 Furling (a sorozatban csak említik őket);

Goa'uld-hoz kapcsolódó fajok 
 Goa’uld;
 Jaffa;
 Tok’ra;
 Unas;
 Kull harcos;

Egyéb fajok 
 Replikátor;
 Gadmeer;
 Ree'tou (Reetu);
 Re'ol
 Abydosiak, Amraiak, Andariak, Androidok, Arabok, Argosiak, Aschen, Ashrakok, Atanikok, Athosiak, Avidaniak, Bedrosiaiak, Byrsa, Caledoniaiak, Chulakiak, Cimmeriaiak, Daganiak, „Dust cloud”, Edoraiak, Enkaraniak, Eurondaiak, Fenri, Fénylőcskék, Gadmeer, Genii, Hankaiak, Hebridanok, Hoffiak, Junaiak, K'tauiak, Kék kristályok, Kelownaiak, Ködlények, Lasariaiak, Latonaiak, Linvris, Madronaiak, Manariak, Mastadge, Megvilágosodottak, Nakai, Nasyaiak, Oannes, Optricaiak, Orbaniak, Pangariak, Proculusiak, Randok, Rovarok, Salish, Saritaiak, Serrakinok, Shavadai, Szellemek, Tagreaiak, Talthus, Tiernodok, Tiraniaiak, Tobin, Tollanok, Tretoniak, Tugaj, Ursini, Vis, Vízlények, Volianok, Vyanok, Lidérc.

Tévéadók 
Vetítések országokra lebontva:
 Amerikai Egyesült Államok: Showtime (5. évadig), Sci-Fi Channel (6. évadtól)
 Argentína: Fox Channel (Argentína)
 Ausztrália: Seven Network, TV1
 Ausztria: ATV+
 Belgium: Kanaal 2 (holland), RTBF (francia)
 Brazília: Fox Channel
 Bulgária: Nova TV (első évad)
 Chile: Fox Broadcasting Company (Sg1 6-8,Atl 1-2) Axn (Sg1 1-2) La Red
 Costa Rica: Repretel
 Csehország: Nova (10. évadtól), Prima TV (6. évadtól)
 Dél-Afrika: M-Net Series (DStv)
 Egyesült Királyság: Sky One, Channel 4
 Finnország: MTV3
 Franciaország: M6
 Hollandia: Veronica
 Írország: Sky One, RTÉ Two
 Izland: Skjár Einn
 Izrael: Channel 1
 Japán: AXN
 Kanada: Space: The Imagination Station, Citytv (9. évad HDTV-ben a CITY-TV-n), Atlantic Satellite Network, Movie Central (angolul); Z Télé, TQS (franciául)
 Lengyelország: HBO és HBO 2
 Magyarország: AXN, AXN Sci-Fi, TV2 1-9. évad (korábban: RTL Klub 1. évad és TV3 1-2. évad), Viasat 6
 Malajzia: TV3
 Mexikó: Fox Broadcasting Company (Sg1 1-8, Atl 1-2)
 Németország: RTL II 1-10. évad, Sci Fi Channel, Tele 5
 Olaszország: Fox (Sky Italia)
 Portugália: Sic /Sic Radical
 Románia: Antena 1, Tvr 2
 Spanyolország: AXN (kábel/műhold), TV3 (Katalónia), Canal 9, ETB2
 Szlovénia: Kanal A
 Szlovákia: JOJ TV, Markiza TV (6. évadtól)
 Új-Zéland: TV 2, SKY 1

Lásd még 
Díjak, jelölések

Technológia

Epizódok

Kapcsolódó mitológiák
 egyiptomi mitológia
 görög mitológia
 indián mitológia
 kelta mitológia
 mezopotámiai mitológia
 skandináv mitológia
 germán mitológia

Eltérések a mozifilm és a sorozat között 

 Történtek névváltoztatások. Pl. a  mozifilmben Kawalsky hadnagy, valójában őrnagy-i rangban volt, és a kersztneve Adam volt. A sorozatban viszont lefokozták és átkeresztelték Charlie-ra. O'neil ezredes tragikusan elhunyt fia, a filmben “Tyler O’Neil nevet kapta, a sorozatban ismét Charlie-ra keresztelték át.
 Ré-nek (vagy Rá-nak), nem voltak Jaffái. A testőrei is goa'uld-ok voltak. Ebből kettőt láthattunk. Anubis-t és Horus-t.
 A sorozatban, a kapu eseményhorizontja megjelenítésére, kizárólag CGI-t használtak. A filmben viszont, amikor távoltról mutatták a kaput, egy kivilágított medence hullámzó vize volt látható. Persze amikor a mentek át a kapun, és amikor Dr. Jackson (Spader) játszadozik az eseményhorizonttal, azt már tényleg CGI használatával hozták létre.
 A filmben a Csillagkapu-kutatási program egy fiktív Creek katonai komplexum mélyén található. A sorozatban átkeresztelték,egy valóságban is létező Cheyenne - hegyre (szintén Coloradóban).
 A filmben és a sorozat első pár részében a csillagkapu valósággal kilöki az utazókat, vagy zuzmarás lesz az arcuk. Későbbiekben meg már úgy lépnek át a kapun egy másik világba, mintha egy másik szobába toppannának. Ezt Sam Carter magyarázza később el, hogy az elején még nem volt pontosan beállítva a féreglyuk.

Jegyzetek

További információk 
 
 Magyarország legnagyobb Csillagkapu rajongói oldala (magyar/angol)
 Hivatalos Stargate SG-1 oldal (angol)
 Metro Goldwyn Mayer stúdió honlapja (angol)

 
1997-ben bemutatott amerikai televíziós sorozatok
1997-ben bemutatott kanadai televíziós sorozatok
2007-ben befejezett amerikai televíziós sorozatok
2007-ben befejezett kanadai televíziós sorozatok
A Showtime saját gyártású műsorai
A Syfy saját gyártású műsorai
Angol nyelvű televíziós műsorok

et:Tähevärav SG-1#Sarja tootmine